
CONSILIUL LOCAL

  AL MUNICIPIULUI FOCŞANI

H O T Ă R Â R E
           pentru modificarea şi completarea Anexei nr. 1 la  Hotărârea Consiliului Local al municipiului Focşani nr. 100/2011, privind aprobarea Regulamentului de organizare şi executare a serviciilor de transport în regim de taxi şi în regim de închiriere pe raza municipiului Focşani, cu modificările şi completările ulterioare
Consiliul Local al Municipiului Focşani, judetul Vrancea, întrunit în şedinţă ordinară:

        -   văzând proiectul de hotărâre iniţiat de dl. Primar Cristi Valentin Misăilă și raportul Compartimentului transport urban înregistrat la nr. 52472/25.06.2018 pentru modificarea şi completarea Anexei nr.1 la Hotărârea Consiliului Local al municipiului Focşani nr. 100/2011, privind aprobarea Regulamentului de organizare şi executare a serviciilor de transport în regim de taxi şi în regim de închiriere pe raza municipiului Focşani, cu modificările şi completările ulterioare;
- având în vedere avizul favorabil al Comisiei buget şi administraţie publică locală și amendamentul formulat de consilierii locali;
- 
având în vedere Minuta nr. 53792 privind consultarea Asociaţiilor reprezentative ale taximetriştilor;
- ţinând cont de prevederile art. 6, lit. c) şi  art. 7 din Ordinul nr. 356/2007, Normele metodologice pentru aplicarea Legii nr. 38/2003, privind transportul în regim de taxi şi în regim de închiriere, cu modificările şi completările ulterioare, prin hotărâre a consiliului local se aprobă regulamentele de organizare şi executare a serviciilor de transport persoane în regim de taxi şi în regim de închiriere, cu consultarea asociaţiilor profesionale reprezentative;

-având în vedere prevederile art. 17, alin. (1), lit. l) din Legea nr. 92/2007, privind serviciile de transport public, cu modificările şi completările ulterioare și ale Legii nr. 52/2003 privind transparența decizională în administrația publică, republicată;
       - în baza art.36 alin. (1) şi alin. (9) si art. 45 alin. (1) din Legea nr.215/2001 privind administrația publică locală republicată, cu modificările şi completările ulterioare;

H O T Ă R Ă Ş T E:

Art. 1. Se aprobă  modificarea şi completarea Anexei nr. 1 la  Hotărârea Consiliului Local al municipiului Focşani nr. 100/2011, privind aprobarea Regulamentului de organizare şi executare a serviciilor de transport în regim de taxi şi în regim de închiriere pe raza municipiului Focşani, cu modificările şi completările ulterioare, după cum urmează: 

ART. 3 din Regulament se completează cu lit. o), astfel:

o) manager de transport în regim de taxi şi închiriere - persoana fizică angajată a unui transportator autorizat care este persoană juridică, intreprindere familială sau intreprindere individuală şi care conduce permanent şi efectiv activităţile de transport în regim de taxi şi în regim de închiriere ale acestuia. Un manager de transport în regim de taxi şi închiriere poate conduce activitatea unui singur transportator autorizat.

ART. 9, alin (1), lit. a) din Anexa 1 la Hotărârea nr. 100/2011 se modifică, astfel: 

a) cererea de participare la procedura de atribuire, conform Anexei nr. 1 la Regulamentul de organizare şi executare a serviciilor de transport în regim de taxi şi în regim de închiriere pe raza municipiului Focşani;

ART. 9, alin (1), lit. b) din Anexa 1 la Hotărârea nr. 100/2011 se modifică, astfel: 

b) declaraţia pe propria răspundere că deţine autorizaţie de transport valabilă, conform Anexei nr. 2 la Regulamentul de organizare şi executare a serviciilor de transport în regim de taxi şi în regim de închiriere pe raza municipiului Focşani;

ART.9, alin. (1), lit. c)  din Anexa 1 la Hotărârea nr. 100/2011 se modifică, astfel: 

c) declaraţia pe propria răspundere că deţine sau va deţine autoturism(e), în termen de maxim 6 luni de la atribuire, pe tipuri, în proprietate sau în temeiul unui contract de leasing, cu precizarea criteriilor de departajare pe care le îndeplineşte fiecare pentru obţinerea punctajelor, conform Anexei nr. 3 la Regulament.
ART.9, alin. (1) din Anexa 1 la Hotărârea nr. 100/2011 se completează  cu punctul c.1), astfel: 

c.1.) copii cu menţiunea “conform cu originalul”, a certificatului de înmatriculare şi a cărţii de identitate a autoturismului, în cazul când transportatorul autorizat declară că deţine autoturism la data participării la procedura de atribuire;
c.2.) documentul emis de producător/reprezentantul legal autorizat cu specificaţiile tehnice ale autoturismului declarat că va fi deţinut în termen de 6 luni de la atribuire;

ART. 10 din Regulament intitulat  “Anunţul public va cuprinde date privind” se modifică lit c) astfel:

c) solicitanţii înscrişi în lista de aşteptare, până la data stabilirii prin hotărâre a Consiliul Local al Municipiului Focşani a numărului de autorizaţii taxi disponibile;
ART.12, alin. (1) din Anexa 1 la Hotărârea nr. 100/2011 se modifică, astfel:

(1) În cazul disponibilizării unei autorizaţii pentru transportul de persoane în regim de taxi, sub numărul maxim stabilit, se declanşează procedura de atribuire a acestora, la care au prioritate transportatorii autorizaţi, înscrişi în lista de aşteptare, deschisă până la data stabilirii prin hotărâre a Consiliul Local al Municipiului Focşani a numărului de autorizaţii taxi disponibile;

ART.15, alin. (2) se modifică şi se completează, astfel:
(1) Procedura de atribuire a autorizaţiilor taxi constă în următoarele etape: 
a) stabilire prin hotărâre a Consiliului Local a Municipiului Focşani a numărului de autorizaţii taxi care vor fi atribuite, acestea conţinând şi numărul de ordine stabilite în Registrul special de atribuire a autorizaţiilor taxi şi a copiilor conforme, pe tipuri de transport, deţinut de autoritatea de autorizare;

b) depunerea solicitărilor de către transportatorii autorizaţi, pentru atribuirea autorizaţiilor taxi;

c) acordarea punctajelor stabilite pentru îndeplinirea criteriilor de departajare tuturor autovehiculelor prezentate în declaraţia pe propria răspundere depusă odată cu cererea de participare la procedura de atribuire, de către reprezentanţii Compartimentului transport urban;

d) stabilirea punctajului total obţinut de fiecare autovehicul precizat la lit. c) şi întocmirea listei cu autovehiculele, în ordinea descrescătoare a punctajelor totale obţinute, de către reprezentanţii Compartimentului transport urban;

e) comisia pentru verificarea rezultatelor procedurii de atribuire în gestiune delegată a autorizaţiilor taxi, stabilită prin Dispoziţia Primarului Municipiului Focşani procedează la verificarea dosarelor şi a documentelor depuse de participanţii la procedura de eliberare, la verificarea punctajelor şi a modului de întocmire a listei participanţilor admişi şi întocmeşte procesul verbal cu aspectele constatate;

f) publicarea listei cu autorizaţiile taxi atribuite, datele de identificare ale transportatorului autorizat şi punctajele obţinute în termen de 3 zile de la data  acordării punctajelor  stabilite la lit. c);

g) soluţionarea contestaţiilor depuse în termenul legal, de către comisia constituită prin Dispoziţia Primarului Municipiului Focşani, în termen de 10 zile de la data depunerii acestora; 

h) atribuirea autorizaţiilor taxi pentru autovehiculele de pe lista prevăzută la lit. d) care au obţinut punctajele totale cele mai mari, în ordinea descrescătoare a acestora;

i) eliberarea autorizaţiilor taxi, ca urmare a depunerii documentelor prevăzute de legislaţia în vigoare;

j) încheierea contractelor de atribuire în gestiune delegată a serviciului de transport în regim de taxi, în conformitate cu numărul autorizaţiilor taxi atribuite şi eliberate.

ART.15, alin. (7) se modifică  următorul conţinut:

(7) Comisia de soluţionare a cotestaţiilor depuse ca urmare a desfăşurării procedurii de atribuire a autorizaţiilor taxi, constituită prin Dispoziţia Primarului Municipiului Focşani, va analiza şi soluţiona contestaţiile depuse şi va întocmi un proces verbal, în acest sens. Dispoziţiile Primarului Municipiului Focşani privind rezolvarea contestaţiilor se emit şi se comunică în termen de 10 zile de la primirea acestora.

ART. 21 din Regulament se modifică alin. (1), lit. c) şi lit. d), după cum  urmează: 

c) titularul contractului de atribuire a gestiunii renunţă la una sau mai multe autorizaţii taxi, în favoarea unor angajaţi ai acestuia, cu o vechime în cadrul firmei de minim 1 an de zile şi care dovedesc că au dobândit calitatea de transportator autorizat în regim de taxi, dând naştere astfel unuia sau mai multor transportatori, după caz;
d) titularul contractului de atribuire a gestiunii este o persoană fizică autorizată, o intreprindere familială autorizată sau o intreprindere individuală, care se transformă într-o persoană juridică, iar asociatul unic al acesteia să fie reprezentantul legal al persoanei fizice autorizate, al intreprinderii familiale sau al intreprinderii individuale, dând naştere unui nou transportator.

 
Art. 2. În cuprinsul Regulamentului de organizare şi executare a serviciilor de transport în regim de taxi şi în regim de închiriere pe raza municipiului Focşani, termenul de “persoană desemnată”, se înlocuieşte  cu termenul “manager de transport”.
Art. 3. Prezenta hotărâre va fi comunicată de către Serviciul administraţie publică locală, agricultură compartimentelor, serviciilor şi Primarului Municipiului Focşani, conform legii, care va asigura executarea acesteia prin Compartimentul transport urban.
        PREŞEDINTE DE ŞEDINŢĂ

RADU NIŢU
CONTRASEMNEAZA                                                                                                                                                                                              

 SECRETARUL MUNICIPIULUI FOCSANI

                                                                                  Eduard Marian Corhană
MUNICIPIUL FOCŞANI,    26.07.2018  

Nr. 306

Anexa nr. 1 la Regulament
CERERE

de participare la procedura de atribuire a autorizaţiilor taxi 

                     DOMNULE PRIMAR,
    Subsemnatul __________________________, în calitate de ______________________   la  _____________________,CUI_________ cu sediul în localitatea _______________, str_____________, nr.____, bl.____, sc.____, et.____, ap.____, judeţul___________, telefon____________, solicit participarea la procedura de atribuire a autorizaţiilor taxi disponibile organizată în perioada_______________________.
    Data                            




  Numele şi prenumele

________________                      


____________________

                                         





  Semnătura

____________________
        PREŞEDINTE DE ŞEDINŢĂ

RADU NIŢU
CONTRASEMNEAZA                                                                                                                                                                                              

 SECRETARUL MUNICIPIULUI FOCSANI

                                                                                  Eduard Marian Corhană
Anexa nr. 2 la Regulament

DECLARAŢIE

pe propria răspundere a transportatorului autorizat 


Subsemnatul _________________________________domiciliat în ___________, str.________________, nr.__,bl.___, ap.___ posesor al B.I./C.I. seria___, nr. _________, eliberat(ă) de ________________la data  de___________, CNP____________________, tel.__________________ în calitate de _________________________________, la P.F.A/I.I./I.F./P.J__________________________

cunoscând că falsul în declaraţii este pedepsit conform Codului Penal, declar pe propria răspundere  că DEŢIN autorizaţie de transport pentru efectuarea serviciul de transport public local de persoane în regim de taxi, având nr. _________/_________.
Prezenta declaraţie constituie act public şi răspund, sub sancţiunile prevăzute de legea penală, cu privire la inexactitatea şi caracterul incomplet al informaţiilor sau falsul în declaraţii. 
Data






    Semnătura 

__________________



   _____________________  
        PREŞEDINTE DE ŞEDINŢĂ

RADU NIŢU
CONTRASEMNEAZA                                                                                                                                                                                              

 SECRETARUL MUNICIPIULUI FOCSANI

                                                                                  Eduard Marian Corhană
Anexa nr. 3 la Regulament

DECLARAŢIE

pe propria răspundere a transportatorului autorizat că deţine sau va deţine autoturism(e) necesar(e) desfăşurării serviciului de transport persoane în regim de taxi

Subsemnatul _________________________________domiciliat în ___________, str.________________, nr.__,bl.___, ap.___ posesor al  C.I. seria_____, nr. __________,

eliberată de ________________la data  de___________, CNP____________________, 

tel._____________________ în calitate de _____________________________,la P.F.A/ I.I./Manager de transport al  Societăţii ___________________________,

declar pe propria răspundere, cunoscând că falsul în declaraţii este pedepsit de legea penală că*:
( DEŢIN autoturism(e), necesare desfăşurării activităţii de transport persoane în regim de taxi conform tabelului anexat la prezenta declaraţie, cu prezentarea detaliată pe tipuri, proprietate sau leasing, a criteriilor de departajare pe care le îndeplineşte fiecare pentru obţinerea punctajelor. Documentele justificative anexate în fotocopie sunt:

· Certificatul de înmatriculare a autoturismului, inclusiv anexa cu ITP taxi valabil,

· Cartea de identitate a autoturismului,

( NU DEŢIN, dar voi deţine autoturism(e), în termen de maxim 6 luni de la atribuire, necesare pentru desfăşurarea activităţii de transport persoane în regim de taxi, conform conform tabelului anexat la prezenta declaraţie, cu prezentarea detaliată pe tipuri, proprietate sau leasing, a criteriilor de departajare pe care le îndeplineşte fiecare pentru obţinerea punctajelor. În acest caz, depun SCRISOARE DE GARANŢIE în cuantum de 5% din valoarea cu care va fi achiziţionat fiecare autoturism, pentru fiecare dintre acestea. Am luat la cunoştinţă, conform art. 14^2, alin. (5) din Legea nr. 38/2003, cu modificările şi completările ulterioare, că “Dacă în termen de 6 luni de la data desfăşurării procedurii de atribuire în condiţiile prezentei legi, transportatorul autorizat nu solicită eliberarea autorizaţiilor taxi pentru autoturismele declarate deţinute sau că vor fi deţinute în proprietate ori în temeiul unui contract de leasing, aceste autorizaţii taxi se retrag şi se va reţine corespunzător garanţia depusă.”
Prezenta declaraţie constituie act public şi răspund, sub sancţiunile prevăzute de legea penală, cu privire la inexactitatea şi caracterul incomplete al informaţiilor sau falsul în declaraţii.

Data






Semnătura 
__________________



____________________________
*NOTĂ
- se va completa, prin “X-are”.

        PREŞEDINTE DE ŞEDINŢĂ

RADU NIŢU
CONTRASEMNEAZA                                                                                                                                                                                              

 SECRETARUL MUNICIPIULUI FOCSANI

                                                                                  Eduard Marian Corhană

